Návrh ZMLUVY: **Uchádzač predloží tento záväzný návrh Zmluvy o dielo (doplnený o údaje IBA: 1. v hlavičke zmluvy – časť Zhotoviteľ, 2. potvrdí pečiatkou a podpíše štatutárny orgán) v rámci svojej ponuky. Ak uchádzač splní stanovené podmienky účasti, bude vyzvaný na podpísanie Zmluvy o dielo v potrebnom počte rovnopisov.**

**ZMLUVA O DIELO**

**Uzatvorená podľa § 536 a nasl. Obchodného zákonníka č.513/91**

**zmluvné strany**

Zhotoviteľ:

Názov firmy :

Sídlo:

Spoločnosť registrovaná :

V zastúpení :

Kontaktná osoba :

IČO:

IČ DPH:

Bankové spojenie:

č. účtu:

IBAN :

BIC :

Telefón / Fax:

Email:

Internetová adresa:

(ďalej len Zhotoviteľľ)

a

Objednávateľ:

Názov firmy: **Dopravný podnik mesta Košice, akciová spoločnosť**

So sídlom: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení : Mgr. Marcel Čop, predseda predstavenstva

Ing. Vladimír Padyšák, člen predstavenstva a generálny riaditeľ

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Číslo účtu: 6610186006/1111

IBAN : SK 3611110000006610186006

BIC/SWIFT : UNCRSKBX

Osoba zodpovedná za plnenie zmluvy : Ing. Dušan Surový

Telefón : 0905 418 317

E-mail : dusan.surovy@dpmk.sk

Internetová adresa : www.dpmk.sk

(ďalej len Objednávateľ)

(ďalej spoločne tiež len „*Zmluvné strany*“ alebo jednotlivo „*Zmluvná strana*“)

**Článok I.**

**Preambula**

Táto Zmluva sa uzatvára na základe vyhodnotenia výsledku ponuky zo dňa x.x.2022

**Článok II.**

**Predmet Zmluvy**

2.1 Zhotoviteľ sa zaväzuje, že v rozsahu a za podmienok dojednaných v tejto Zmluve zhotoví pre objednávateľa nasledovné dielo: **„Oprava poškodeného trolejového vedenia na Triede KVP Košice“**

2.2 Zhotoviteľ sa zaväzuje v zmysle projektovej dokumentácie, ktorá bude dodatočne poskytnutá, zrealizovať a odovzdať vyššie uvedené dielo a to v rozsahu dodávky materiálu a elektromontáže, kde podrobný popis je uvedený v prílohe č. 1 Položkový rozpočet .

2.3 Zhotoviteľ prehlasuje, že zabezpečí zhotovenie diela osobami oprávnenými na vykonanie prác určených činností a to podľa § 17 Zákona 513/2009 Z.z.

2.4 Objednávateľ požaduje od zhotoviteľa viesť stavebný denník počas celej doby realizácie diela.

2.5 Objednávateľ sa zaväzuje, že zhotovené dielo prevezme a zaplatí za jeho zhotovenie dohodnutú cenu.

2.6 K zákazke je potrebné zabezpečiť dočasné dopravné značenie, vrátane dopravných značiek, ktoré bolo vypracované autorizovaným stavebným inžinierom. Projekt dočasného dopravného značenia bude poskytnutý po uzatvorení zmluvy.

**Článok III.**

**Miesto a čas plnenia**

3.1 Zhotoviteľ sa zaväzuje, že zhotoví dielo podľa požiadaviek objednávateľa, stavebnej a technologickej pripravenosti do 2 mesiacov najskôr nasledujúci deň po nadobudnutí účinnosti Zmluvy.

3.2 Miesto realizácie: križovatka ulíc Trieda KVP a Jána Pavla II v Košiciach medzi trakčnými stožiarmi č. 52 až č. 41.

**Článok IV.**

**Cena diela**

4.1 Cena Zmluvy o dielo bola určená na základe vyhodnotenia Položkového rozpočtu zo dňa \_\_.\_\_.2022, ktorá tvorí ako Príloha č.1 neoddeliteľnú súčasť tejto Zmluvy.

4.2 Cena zahŕňa všetky náklady spojené s realizáciou Diela.

4.3 Cena platí počas celého obdobia, na ktoré je Zmluva uzatvorená a je nemenná.

**Článok V.**

**Fakturácia**

5.1 Platba za služby bude realizovaná na základe fakturácie zo strany Zhotoviteľa, po dodaní príslušnej dokumentácie o vykonaní služby, so splatnosťou 45 dní odo dňa vystavenia daňového dokladu – faktúry. Fakturácia bude vykonávaná za ucelený mesiac.

5.2 Zálohy nebudú poskytované.

5.3 Faktúra musí obsahovať všetky náležitosti stanovené platnými právnymi predpismi, inak je Objednávateľ oprávnený faktúru v lehote splatnosti vrátiť Zhotoviteľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi.

5.4 Neoddeliteľnou súčasťou faktúry je kópia objednávky zaslaná Objednávateľom a Záverečný protokol o odovzdaní a prevzatí prác.

**Článok VI.**

**Sankcie**

6.1 Za každý deň omeškania platby faktúr zo strany Objednávateľa je Zhotoviteľ oprávnený formou faktúry vyúčtovať úrok z omeškania vo výške 0,025 % sumy faktúry za každý deň omeškania po termíne splatnosti.

6.2 Za neplnenie povinností, resp. omeškanie dodanej služby zo strany Zhotoviteľa je Objednávateľ oprávnený formou faktúry vyúčtovať zmluvnú pokutu vo výške 0,025 % sumy podľa cenníka služieb, ktoré mali byť vykonané, za každý deň omeškania po termíne dodania služby.

**Článok VII.**

**Trvanie zmluvy**

7.1 Zmluva sa uzatvára **na dobu 2 mesiacov** od podpísania Zmluvy. Táto Zmluva zaniká riadnym splnením a uplynutím doby 2 mesiacov od podpísania Zmluvy alebo odstúpením od Zmluvy, alebo výpoveďou.

7.2 Zmluvu môže vypovedať každá zo zmluvných strán bez udania dôvodu. Výpovedná lehota je jeden mesiac. Výpovedná lehota začne plynúť prvým dňom mesiaca nasledujúceho po doručení písomnej výpovede druhej zmluvnej strane.

7.3 Ktorákoľvek zmluvná strana môže túto Zmluvu ukončiť okamžite, písomným odstúpením doručeným druhej zmluvnej strane, z dôvodu závažného porušenia povinností vyplývajúcich z tejto zmluvy druhou zmluvnou stranou. Odstúpenie je účinné dňom jeho doručenia.

**Článok VIII.**

**Odovzdanie a prevzatie diela**

8.1 Po zrealizovaní diela bude dielo protokolárne odovzdané bez vád a nedorobkov zhotoviteľom objednávateľovi spolu s príslušnými dokladmi a dokumentáciou. Protokol o odovzdaní a prevzatí diela bude podpísaný obom zmluvnými stranami a jeho súčasť bude aj riadne vedený stavebný denník a východisková revízna správa od elektroinštalácie a vyhlásenie o zhode použitých výrobkov, prípadne aj ďalšia súvisiaca dokumentácia.

8.2 Zmluvné strany uvedú v písomnom protokole všetky dôležité skutočnosti, ktoré nastali počas preberacieho konania a uvedú v ňom prípadné nedostatky diela, vrátane lehôt na ich odstránenie.

**Článok IX.**

**Podmienky vykonania diela a zodpovednosť za škodu**

9.1 Zhotoviteľ vykoná dielo na vlastné náklady a vlastné nebezpečenstvo, pričom je povinný postupovať v súlade so všeobecne záväznými predpismi SR.

9.2 Stavebné práce musia byť vyhotovené podľa platných STN, technologických postupov, všeobecne záväzných technických požiadaviek na stavbu, platných právnych a prevádzkových bezpečnostných predpisov.

9.3. Nakladanie s odpadmi bude zhotoviteľ povinný realizovať v zmysle príslušných a právnych predpisov

9.4 Objednávateľ je oprávnený kontrolovať vykonávanie diela Zhotoviteľom a v prípade ak zistí, že zhotoviteľ nevykonáva dielo v súlade s touto zmluvou, je oprávnený ho na to upozorniť a vyzvať ho na odstránenie vád vzniknutých nesprávnym vykonávaním diela.

**Článok X.**

**Záverečné ustanovenia**

8.1 Táto Zmluva nadobúda platnosť dňom podpisu oboma Zmluvnými stranami, účinnosť nadobúda dňom nasledujúcim po dni jej zverejnenia podľa príslušných právnych predpisov.

8.2 Zmeny a doplnenia tejto Zmluvy je možno prijímať iba vo forme písomných dodatkov k tejto Zmluve podpísaných oboma zmluvnými stranami, ak v tejto Zmluve nie je dohodnuté inak.

8.3 V súlade s Nariadením Európskeho parlamentu a Rady (EÚ) 2016/679 a zákonom č. 18/2018 Z.z. o ochrane osobných údajov v znení neskorších predpisov, objednávateľ spracúva osobné údaje dodávateľa uvedené v tejto zmluve a v prípade, že je dodávateľ právnickou osobou, zákonného/zmluvného zástupcu dodávateľa, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže objednávateľ odmietnuť uzatvoriť túto zmluvu. Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle objednávateľa v sekcii Ochrana osobných údajov.

8.4 Zmluva sa vyhotovuje v troch /3/ exemplároch, z ktorých každý má platnosť originálu. Objednávateľ obdrží dve vyhotovenia Zmluvy a Dodávateľ jedno vyhotovenie Zmluvy.

8.5 Na vzťahy touto Dohodou neupravené sa vzťahujú ustanovenia zákona č.513/1991 Z. z. Obchodný zákonník v znení neskorších predpisov.

8.6 Zmluvné strany prehlasujú, že túto Zmluvu neuzavreli v tiesni, ani za nápadne nevýhodných podmienok, a že táto Zmluva vyjadruje ich skutočnú a slobodnú vôľu. Zmluvné strany obsah Zmluvy na dôkaz svojho súhlasu potvrdzujú svojím podpisom.

V  Košiciach, dňa ......................2022

Objednávateľ:

Zhotoviteľ:

................................................

................................................... Mgr. Marcel Čop,

predseda predstavenstva Dopravný podnik mesta Košice,

akciová spoločnosť

...............................................

Ing. Vladimír Padyšák

člen predstavenstva a generálny riaditeľ

Dopravný podnik mesta Košice,

akciová spoločnosť

Príloha č.1: Položkový rozpočet zo dňa \_\_.\_\_.2022